ועדת הכספים, כנסת 17, פרוטוקול מספר 935, 2008-12-29 11:00

אבישי ברוורמן: הנושא הבא הוא הארכת דחיית מועד הגשת הדוחות.

אבישי ברוורמן: יש בקשות לדחיית מועד הגשת הדוחות - סיעת ש"ס, ושאר סיעות הבית וכו' וכו'.

אבישי ברוורמן: שמואל גולן, בבקשה.

שמואל גולן: אנחנו קיבלנו מהוועדה שתי בקשות לדחיית הגשת מערכת החשבונות, כאשר אני רוצה להציג איזה מערכות רוצים לדחות, ואחרי זה אני אומר גם את המלצת מבקר המדינה.

שמואל גולן: אני גם כמובן אעיר תשומת ליבכם לכמה נקודות.

שמואל גולן: יש שלוש מערכות שצריכות להיות מוגשות למשרד מבקר המדינה לביקורת.

שמואל גולן: מערכת אחת היא מערכת הבחירות שהיו ברשויות המקומיות בנובמבר, כאשר בפברואר אמורים להגיש לנו את המערכת הזאת לביקורת.

שמואל גולן: המערכת הזאת נחלקת לשניים.

שמואל גולן: החלק הראשון זה הרשימות העצמאיות.

שמואל גולן: זה 1,100 רשימות עצמאיות שאנחנו כבר התחלנו לבדוק אותן בחלקן, ולגביהן אין שום בעיה.

שמואל גולן: יש עוד 451 סיעות בת שהתמודדו במסגרת 15 או 16 מפלגות, סיעות שיושבות בכנסת, שהן אמורות להגיש את זה כ- - -

אבישי ברוורמן: סליחה, כמה רשימות הוגשו לכנסת לבחירות האלה?

שמואל גולן: להיום, 34.

שמואל גולן: מתוכן 16 או 19 חדשות.

אבישי ברוורמן: זאת אומרת, 15 ותיקות ו-19 חדשות.

שמואל גולן: 19 או 18 - אני לא יודע.

שמואל גולן: אם כן, זוהי מערכת אחת שאמורים להגיש לנו בפברואר.

שמואל גולן: המערכת הזאת היא מערכת שהיא מוגשת לנו לפי חוק הרשויות המקומיות מימון מפלגות, ובסמכות מבקר המדינה לדחות את הגשת הדוח הזה.

שמואל גולן: אבל, כמובן כדי להגיש את הדוח באיחור, אנחנו צריכים לקבל אישור מוועדת הפנים מהכנסת לצורך העניין הזה, כי כל החלטה שתתקבל פה זה בכפוף גם לוועדת הפנים.

שמואל גולן: המערכת השנייה היא מערכת של השוטף של הכנסת השבע-עשרה.

שמואל גולן: שתי מערכות: אחת גדולה ואחת קטנה, כשבעצם זה הגשת החשבונות של כל 21 הסיעות שנמצאות היום בכנסת.

שמואל גולן: הן אמורות להגיש לנו את זה שלושה חודשים בתום שנת התקציב.

שמואל גולן: כלומר, במרץ לגבי 2008.

שמואל גולן: לגבי 2009 – את הפרק זמן הזה של החודשיים עד מערכת הבחירות, ואת זה הם צריכים להגיש ביחד עם הבחירות.

שמואל גולן: המערכת השלישית היא המערכת של הבחירות עצמן.

שמואל גולן: המערכת עצמה מתקיימת בפברואר, ואמורים להגיש לנו את המערכת הזאת לביקורת בערך בחודש מאי.

שמואל גולן: בעצם הדרישה פה של חברי הכנסת היא לאחד את שלוש המערכות האלה, ולהביא אותן במועד - או במועד שנקבע על-פי החוק, וזה המועד של מערכת הבחירות, או לפי מה שמצוין פה בשתי הפניות, גם של ש"ס ונדמה לי שגם של מפלגת העבודה, לדחות את זה ליולי.

שמואל גולן: לגבי הדחייה - מטעמי יעילות וחיסכון כמובן מבקר המדינה ממליץ לאחד את שלושת המערכות האלה למועד אחד.

שמואל גולן: גם מבחינת המפלגות, זה כמובן נותן להן את היכולת להתמודד עם הדבר הזה, ולהגיש לנו כמערכת אחת אחודה.

שמואל גולן: גם מבחינתנו, מבחינת הביקורת, במקום לבדוק שלוש מערכות לאורך כל השנה, מבחינת יעילות אנחנו כמובן ממליצים בעניין הזה.

שמואל גולן: כמו שאמרתי בתחילת הדרך, מכיוון שאחת המערכות היא מערכת שהיא צריכה לקבל גושפנקה מוועדת הפנים, אז כל החלטה שתתקבל פה כמובן צריכה להיות החלטה שהיא כפופה אחרי זה לאישור ועדת הפנים.

עידו עשת: אני חייב להפסיק אותך, כי אני רוצה רגע להתייחס לנושא הזה.

עידו עשת: ההחלטה שתתקבל פה במובן הזה היא לא כפופה להחלטת ועדת הפנים.

עידו עשת: יש פה כמה מערכות נורמטיביות.

עידו עשת: המערכת הראשונה היא של חוק רשויות המקומיות מימון בחירות, כפי שציינת.

עידו עשת: על-פיה הדוחות לגבי הבחירות ברשויות המקומיות יוגשו למבקר, ולגבי סמכות יש סמכות למבקר, ולדחות את הדוח כשהמבקר צריך להגיש, יש סמכות באמת לוועדת הפנים.

עידו עשת: זו מערכת אחת.

עידו עשת: היא כרגע לא בפני הוועדה מכיוון שהוועדה זה לא חלק מסמכותה.

עידו עשת: לעומת זאת, לגבי סמכות הוועדה בסעיף 10 לחוק מימון מפלגות, בוודאי מה שמונח בפני הוועדה, זה דחייה.

עידו עשת: זו החלטה עצמאית שאינה תלויה בהחלטת ועדת הפנים, והיא תתקבל או לא תתקבל, וזה כמובן בהתאם לעמדת הוועדה.

עידו עשת: היא לא יכולה להיות מותנית בהחלטה של ועדת הפנים .

עידו עשת: כמובן שחברי הכנסת ש- - -

חיים אורון: יש לנו שלוש דקות עכשיו לדיון – אני לא יודע.

אבישי ברוורמן: אז נגלוש חמש דקות.

שמואל גולן: הסיעות הגישו פה בקשה לדחות את שלושת המערכות.

אמנון כהן: עד מתי?

שמואל גולן: אתם הגשתם עד יולי.

שמואל גולן: מבחינתנו, הייתם אמורים להגיש לנו את הדוחות של הבחירות ב-25 למאי.

אבשלום וילן: מה קורה עם אלה שהם כן בסדר, והם כן מוכנים להגיש?

שמואל גולן: אני גם רוצה להעיר את תשומת ליבכם מהי משמעות העניין.

שמואל גולן: משמעות של דחייה זה משמעות שלא מקבלים את יתרת הכסף, המפלגות לא מקבלות את יתרת הכסף.

שמואל גולן: כלומר, דחייה של ארבעה-חמישה חודשים של הרשויות המקומיות, אז המפלגות קיבלו מקדמות.

שמואל גולן: אני לא יודע - חלקן אולי צריכות להחזיר גם חלק מהמקדמות.

שמואל גולן: אבל, את ה-15% האחרונים כל זמן שמבקר המדינה לא מגיש את הדוח, לא מקבלים את ה-15%.

אבשלום וילן: צדיק ורע לו, רשע וטוב לו - זה מה שאתם בעצם אומרים פה?

חיים אורון: אדוני היושב ראש, אני בעד לקבל את בקשות המפלגות.

חיים אורון: אבל, לא יכול להיות מצב שמפלגות שפועלות על-פי הדין, והן פחות גיבורות מהמפלגות האחרות, ואני לא רוצה להגיד משפטים נוספים - מבחינתנו למשל, מדובר במיליון וחצי שקל.

חיים אורון: הגשנו דוח בזמן, ואין שום סיבה שבעולם - - - אף אחד לא יממן את ההפרש, נכנסים למערכת בחירות שגם היא דורשת הוצאות נוספות, והוצאות מימון נוספות.

חיים אורון: בחוק מימון המפלגות שהוא לא המוניציפאלי יש זקיפה של הריבית.

חיים אורון: בנושא המוניציפאלי למיטב ידיעתי, על היתרה אין זקיפה של הריבית.

חיים אורון: בעצם קונסים - ולא בסכומים קטנים, לפחות במונחים שלנו - את מי שפעל בסדר.

חיים אורון: אדוני היושב ראש, לכן אני מציע הצעה, ולכן חיכיתי פה את כל הזמן.

חיים אורון: מי שהגיש דוח כדין שהמבקר יבדוק אותו, יאשר לו את זה, והוא יוכל לקבל את הכסף.

חיים אורון: אין שום סיבה בעולם - - -

שמואל גולן: לאשר זה להוציא פרסום.

חיים אורון: תעשו פרסום.

חיים אורון: אני לא רואה שום סיבה בעולם - - -

שמואל גולן: מערכת החשבונות של המפלגות, כשיש מכלול כזה של שלוש מערכות, יש שם שימוש בכספים של השוטף, ושל הבחירות בשוטף.

יצחק בן ישראל: זה הכול פר אותה מפלגה.

יצחק בן ישראל: אבל, מה איכפת לך בין המפלגות?

שמואל גולן: לא, רגע.

שמואל גולן: לכן, לקחת ולאחד את זה, זה גם מבחינתם טוב, וגם מבחינתנו טוב, כי אנחנו בעצם נצטרך כל הזמן לבדוק.

שמואל גולן: למשל, יתרות שנשארו בחלק מהמפלגות ממערכת הבחירות של הרשויות המקומיות, חלקם צריכים להחזיר את היתרות האלה, חלקם עושים שימוש כרגע ביתרות האלה.

שמואל גולן: אם אנחנו נותנים להם אישור עכשיו לדחות, או לא מגישים את הדוח, כמובן שהם עושים שימוש עד סוף המערכות.

חיים אורון: שמואל, תשנו את החוק שבשנה שיש בה כמה בחירות יש דוח מאוחד.

חיים אורון: אבל, אז גם צריך לזכות את המפלגות בריבית.

אבשלום וילן: אדוני היושב ראש, לא יכול להיות מצב שצדיק ורע לו, רשע וטוב לו.

אבישי ברוורמן: בדרך כלל זה קורה תמיד.

אבשלום וילן: סליחה, לא.

אמנון כהן: אבו, למה אתה מציג את זה כך?

אבשלום וילן: אני מציג את זה כך, כי אני לא רוצה לשלם עכשיו מיליון וחצי.

אבשלום וילן: אני צריך לקחת הלוואה ולשלם עליה בשעה שהייתי בסדר, רק בגלל שאתה לא היית בסדר, או שגם אתה בסדר.

אבשלום וילן: בכלל, בגלל מי שלא עמד בלוח הזמנים, בכל הכבוד.

אבשלום וילן: אנחנו לא נלך לקנות מישהו למקום ה-39, ולא ניתן יד לשחיתות החוקית הזאת.

אבישי ברוורמן: מי זה 39?

אבשלום וילן: לא יודע, איזה מפלגה קנתה מישהו ושמה אותו במקום ה-39.

אבשלום וילן: - - - גלזר, כדי להוציא - - -

חיים אורון: לא, אפי איתם.

חיים אורון: - - - הנקיים הטהורים, ועכשיו בשביל להגדיל את המכסה קונים אותו.

אבשלום וילן: קנו עוד שניים, וכל אחד מותר לו עד חמישה מנדטים - - -, כדי להוציא 24 מיליון.

אבישי ברוורמן: יש גם את שייע גלזר.

אבשלום וילן: ברשות ובסמכות.

אבשלום וילן: תראה מה קורה פה.

אבשלום וילן: אדוני היושב ראש, עיני לא צרה.

אבשלום וילן: אני מבקש - שיתכבד משרד מבקר המדינה ויחליטו כך: מפלגות שרוצות את הכסף שיהיה עד יוני, שיהיה להם עד יוני.

אבשלום וילן: מפלגה שעומדת בלוח הזמנים המקורי היא תקבל.

אבשלום וילן: תפרסמו.

אבשלום וילן: היא תקבל את הכסף בזמן.

שמואל גולן: ברור לך שאנחנו עכשיו צריכים להוציא דוחות בנפרד לכל אחד.

אבשלום וילן: נו, אז מה?

אבשלום וילן: מה זה משנה?

אבשלום וילן: גמרת לבדוק אתה מוציא.

אבישי ברוורמן: חבר הכנסת כהן, חוכמתך כי רבה.

אבישי ברוורמן: תן לי הצעה שכולנו נוכל לאשר אותה.

אמנון כהן: אני חושב שמשרד מבקר המדינה באמת צריך לעשות את האבחנה בין מי שהגיש את הדוח לבין אחרים.

אמנון כהן: מי שהגיש את הדוח שיטפלו בו, ו- - -

שמואל גולן: קודם כל, לא הגיש אף אחד.

אמנון כהן: יש לו זמן, בפברואר.

אמנון כהן: ב-10 לפברואר מי שיגיש לא נעניש אותו.

אמנון כהן: אני אומר שתהיה ארכה עד התאריך שנקבע לגביו ביולי, שאלה שלא הגישו לא נקנוס אותם, ושתהיה להם האופציה.

אמנון כהן: אבל, מי שהגיש בזמן, תשחררו אותו.

אמנון כהן: אני חושב שזה יהיה גם יותר קל מבחינת

אמנון כהן: כם, כי אתה משחרר את הלחץ לגבי מי שכבר הגיש.

אמנון כהן: יש לזה היגיון רב גם מבחינתכם.

אמנון כהן: אדוני היושב ראש, יש עוד נקודה.

אמנון כהן: מעיר פה את עיניי עורך הדין של הסיעה שלנו שיש סיעות עצמאיות שבכל מקרה חייבות להגיש במועדן.

שמואל גולן: העצמאיות מגישות בזמן, ואנחנו בודקים את העצמאיות.

אמנון כהן: לכן אני אומר, תצמיד אותם לעצמאיות האלה.

אמנון כהן: מי שהגיש בזמן שיקבל את הכסף.

שמואל גולן: אתה מתכוון אך ורק לרשויות המקומיות?

חיים אורון: כן.

חיים אורון: שמואל, בכללי יש ריבית.

חיים אורון: פה אין ריבית.

עידו עשת: הרשויות המקומיות לא עומדות בפני הוועדה.

חיים אורון: היתרות בבחירות הכלליות יש עליהן ריבית, פה אין ריבית.

שמואל גולן: אני הייתי מעדיף שהכול יהיה ביחד.

שמואל גולן: אבל, אם זה כמובן מקשה על כמה מפלגות, קיימת אפשרות שאנחנו נעשה ביקורת על המפלגות שיגישו ב-25 לפברואר את הדוח, ואת זה אנחנו נציג בנפרד.

שמואל גולן: יחד עם זאת, לגבי השוטף אתם צריכים לקבל פה החלטה, כי אנחנו המלצנו שהשוטף יהיה ביחד עם מערכת הבחירות.

אבישי ברוורמן: עידו, אני רוצה שתנסח את ההחלטה ונקרא אותה.

עידו עשת: אני רוצה שנסביר מהי ההחלטה.

עידו עשת: אני אומר עוד הפעם, הנושא של הרשויות המקומיות הוא לא בסמכות הוועדה, והוא לא חלק מההחלטה, אלא - - -

אבישי ברוורמן: אמרת כבר.

שמואל גולן: אבל, בעקבות ההחלטה הזאת אנחנו פונים עכשיו לוועדת הפנים.

עידו עשת: הנושא השני הוא הנושא של החשבונות השוטפים, והכוונה בנושא של החשבונות השוטפים, כולל גם החשבון השוטף הקטן.

שמואל גולן: כן.

עידו עשת: והחשבון לתקופת הבחירות?

עידו עשת: זאת אומרת, שלוש הדוחות שהיו צריכים - - -

שמואל גולן: שלוש הדוחות האלה אנחנו מבקשים לאחד אותם למועד הגשת הדוח של מערכת הבחירות, נדמה לי שהבקשה היתה - - -

עידו עשת: הראשון ביולי?

אמנון כהן: יולי.

טמיר כהן: האחד ביולי.

עידו עשת: האחד ביולי.

אבשלום וילן: ובמקביל, מי שבסדר יוכל להגיש בהתאם ללוח הזמנים ה- - -

שמואל גולן: לא, לא.

שמואל גולן: זה דוח ה- - -

עידו עשת: הוועדה מחליטה כרגע לדחות את החשבונות השוטפים של שנת 2008 שהיו צריכים להיות מוגשים במרץ, לראשון ביולי.

עידו עשת: את החשבונות השוטפים לתקופה שמתחילה בינואר עד פברואר כי זה החשבון השוטף הקטן לבחירות, לראשון ביולי.

עידו עשת: ואת החשבונות בתקופת הבחירות לכנסת השמונה-עשרה במקום במאי, לאחד ביולי.

אבשלום וילן: לא, ואז הכסף לא יתקבל במאי, ה-15%?

עידו עשת: אלא ביולי, כן.

שמואל גולן: ממילא לא היית מקבל את זה במאי.

שמואל גולן: במאי הייתי מתחיל רק לבדוק.

שמואל גולן: לגבי השוטף אין לך בעיה של כסף.

שמואל גולן: אם אתה לא מגיש אנחנו עוצרים.

אבשלום וילן: בסדר, אין לי בעיה של השוטף.

שמואל גולן: אני מדבר רק על הבחירות, בחירות לכנסת השמונה-עשרה.

שמואל גולן: אתה אמור להגיש ב-25 למאי.

שמואל גולן: ביקשתם לדחות את זה לראשון ליולי.

שמואל גולן: זו דחייה של חודש וחצי בסך הכול במועד הגשת הדוח.

אבשלום וילן: סליחה, את סוף ההשלמה של המימון מפלגות - -

שמואל גולן: אתה מקבל את זה באוקטובר-נובמבר.

אבשלום וילן: בדיוק, באוקטובר-נובמבר זה לא משתנה.

קריאה: כן.

אבשלום וילן: זה מה שאני רוצה לפרוטוקול.

עידו עשת: שנייה, אבל זה תלות במה שאתה - - -

שמואל גולן: הזזנו בחודש וחצי, גם את הדוח מגישים בחודש וחצי.

אבשלום וילן: מה אני אמרתי?

אבשלום וילן: לא, לא.

אבשלום וילן: אז אני מתנגד, מה הסיפור?

אבשלום וילן: אני צריך להיות בסדר, חי רק מהמימון, לא עושה שטיקים.

אבשלום וילן: ועכשיו בגלל שאחרים לא מוכנים להגיש, אני אקבל את הכסף - - -

שמואל גולן: אבל, אמר ג'ומס שעל זה יש לך ריבית, אז אני לא יודע מה אתה רוצה.

אבשלום וילן: מכיוון שאני ראש מטה הבחירות, ואני אחראי על זה, בכל הכבוד ליושב ראש שלי, וזה בסדר, אני מתנגד לדחייה.

עידו עשת: וכן להאריך.

עידו עשת: ואתה רוצה 20 שבועות?

שמואל גולן: 20 שבועות.

חנה רותם: 20 שבועות לאחר שאנחנו מקבלים את הדוח.

יצחק בן ישראל: יש חוק שאומר יש בחירות, ו-X ימים אחרי זה מגישים את הדוחות.

יצחק בן ישראל: למה לדחות?

אמנון כהן: כי יש שתי בחירות במכה אחת.

קריאה: כי יש בעיות.

יצחק בן ישראל: איזה בעיות?

אבשלום וילן: בכנסת פה יש לך בעיות?

אבשלום וילן: מי בעיה בכנסת?

אבשלום וילן: חובות מפלגת העבודה לא משלמים שום דבר.

אבשלום וילן: הן ממילא בסדר גודל אדיר.

יצחק בן ישראל: לא צריך לצעוק.

יצחק בן ישראל: יש בחירות כלליות, ו-X ימים אחרי זה צריך להגיש את הדוחות - אין שום בעיה.

שמואל גולן: החוק אומר כדלהלן: 12 שבועות אחרי פרסום התוצאות של הבחירות אתם צריכים להגיש לנו.

אבישי ברוורמן: אז תמנע.

אבשלום וילן: לא נימנע.

אבשלום וילן: למוניציפאלי אין לי בעיה.

אבשלום וילן: אולי יהיה לך פול מנדטים?

אבישי ברוורמן: חבר הכנסת בן ישראל, אתה תמנע?

יצחק בן ישראל: לא, אני לא מבין למה.

יצחק בן ישראל: קובעים חוק - 12 שבועות אחרי זה.

יצחק בן ישראל: מה קרה פתאום?

יצחק בן ישראל: כל פעם שמגיעים למלחמה, מתברר שחוקי הפיזיקה לא עובדים?

אבשלום וילן: למה?

אבשלום וילן: הרי למוניציפאלי הסכמנו.

אבישי ברוורמן: חבר'ה, נצטרך לעשות את זה.

אבישי ברוורמן: באמת, נו.

אבשלום וילן: סליחה, למוניציפאלי, לא לכללי.

אבשלום וילן: למה לכללי?

אבישי ברוורמן: אני עוצר את ההצבעה.

אבישי ברוורמן: היום תהיה הצבעה, תוך שעה-שעתיים.

אבשלום וילן: סליחה, יש מליאה, ולפי החוק אתה לא יכול להצביע אלא להודיע לנו.

אבשלום וילן: אני מבקש לא להצביע על שינוי המועד מבלי שאנחנו נוכחים.

אבישי ברוורמן: אני אודיע לכולם, חס וחלילה.

אבישי ברוורמן: אבו, אתה שאתה מכיר אותי - - -

אבשלום וילן: אני רואה את השטיקים האלה עם המכתבים, וזה מוציא אותי מדעתי.

אמנון כהן: איזה שטיקים?

אמנון כהן: מפלגה של שני מנדטים, ואתה אומר שטיקים.

אמנון כהן: יש מערכת בחירות וצריכים להתמודד.

אמנון כהן: מפלגה עם שני מנדטים והוא אומר שטיקים.

אבישי ברוורמן: צביקה, אני אצביע על זה בישיבה הנוספת.

אבישי ברוורמן: אני מקווה תוך שעה-שעתיים, כמה שיותר מהר.

אבישי ברוורמן: אנחנו עוברים לנושא הבא.